บอกหน่อยครับต้องทำยังงัย นอนไม่ได้เลย พอจะนอนก็สะดุ้งตื่นขึ้นมา เพราะหายใจไม่ได้ ใช่คับหายใจไม่ได้ มันติดขัดไปหมด ไปหามาถามว่าเครียดเรื่องอะไรมั๊ย ? ผมก็ไม่ได้เครียดเรื่องไรน่ะคับ สภาพจิตใจดีทุกอย่าง แต่พอมันมาเป็นอาการแบบนี้ผมคิดมากเลยคับ ผมต้องทำยังงัย
สวัสดีค่ะอาการหายใจเหนื่อย หายใจไม่อิ่ม หรือหายใจลำบากเกิดได้จากหลายสาเหตุ เช่น สาเหตุเกี่ยวกับทางเดินหายใจ อย่างเยื่อบุจมูกบวมทำให้คัดจมูก เป็นภูมิแพ้อากาศหรือภูมิแพ้จมูก เป็นหอบหืด หลอดลมอักเสบเรื้อรัง สาเหตุเกี่ยวกับหัวใจ ซึ่งอาจมีอาการเจ็บบริเวณหน้าอก หรืออาการบวมร่วมด้วย สาเหตุเกี่ยวกับกล้ามเนื้อทรวงอก ทำให้หายใจไม่สะดวก สาเหตุอื่น ๆ อย่างอารมณ์ จิตใจ อย่างความวิตกกังวล หรือแพนิค (panic) หรือการออกกำลังกายใช้แรงอย่างหนัก ก็สามารถทำให้การหายใจติดขัดได้แนะนำว่า หากยังมีอาการ และสงสัยว่าเกิดจากสิ่งใดกันแน่ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ แต่หากว่ามีอาการหน้ามืด เป็นลม เหนื่อยมากกว่าปกติ ควรต้องรีบพบแพทย์ค่ะ